Halloween
Halloweenia on vietetty Euroopassa vanhastaan kelttiläisen perinteen vaikuttamissa anglosaksisissa maissa, kuten Englannissa, Skotlannissa ja Irlannissa. Esimerkiksi Suomessa juhla tunnetaan kuitenkin ennen muuta amerikkalaisessa muodossaan. Yhdysvaltoihin juhlan toivat irlantilaiset ja skotlantilaiset siirtolaiset, ja se on Yhdysvalloissa joulun jälkeen suosituin juhla.
Vohvelipäivä
Vohvelipäivä on yli satavuotisen historiansa ajan ajoittunut neitsyt Marian ilmestymispäivän yhteyteen. Päiväksi on sittemmin vakiintunut maaliskuun 25. päivä. Erityisen suosittu vohvelipäivä on Ruotsissa, mutta se on alkanut vähitellen levitä myös muualle. Yhdysvalloissa vohvelipäivää vietetään 24. elokuuta, vohveliraudan keksimispäivänä.